
Potpisani Ugovori o dodjeli bespovratnih sredstava za 2 dječja vrtića na području Grada Sveta Nedelja



Grad Sveta Nedelja  je dana 14. ožujka 2023. sklopio Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost: Dogradnja Dječjeg vrtića Slavuj – II faza, NPOO.C3.1.R1-I1.01.0064 i Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost: Dogradnja Dječjeg vrtića Slavuj – matični objekt u naselju Strmec, NPOO.C3.1.R1-I1.01.0086 

Ugovor o dodjeli bespovratnih sredstava potpisan je s Ministarstvom znanosti i obrazovanja te Središnjom agencijom za financiranje i ugovaranje programa i projekata Europske unije (SAFU). 

Predviđeno trajanje oba projekat je 28 mjeseci, odnosno do srpnja 2025. godine. 

Ukupna vrijednost projekta Dogradnja Dječjeg vrtića Slavuj – II faza, u naselju Novaki je 649.810,87 € koliko iznose i prihvatljivi troškovi i bespovratna sredstava iz Mehanizma za oporavak otpornost.

Ukupna vrijednost projekta Dogradnja Dječjeg vrtića Slavuj – matični objekt u naselju Strmec je 649.810,87 € koliko iznose i prihvatljivi troškovi i bespovratna sredstava iz Mehanizma za oporavak otpornost.

Stvarna vrijednost radova dogradnje oba objekta dječjeg vrtića bit će definirana po završetku projekata. Razliku između prihvatljivih troškova projekata i njihove stvarne vrijednosti osigurat će Grad Sveta Nedelja.


Sve informacije vezane uz projekt bit će dostupne na web stranicama Grada Sveta Nedelje.

Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

